Orinoco

Orinoco es amb 2 250 quilomètres un dels pus longs flume d'America del Sud. Son bacin de drenatge, cobrís 880 000 km², dont 76,3% al Veneçuela e lo rèsta en Colómbia. Es lo quatren pus grand flume al monde en tèrmes de debit. Orinoco e sos afluents constituïsson lo principal sistèma de transpòrt per l'èst e l'interior de Veneçuela e los llanos de Colómbia. L'environament dins lo bacin d'Orinoco es extrèmament diversificat; abriga una granda varietat de flòra e de fauna.

Geografia
L'escorreguda d'Orinoco forma un larg arc elipsoïdal, enrodant l'escut guaianés es devesit en quatre tròces de longor inegala que correspondon a pauc près la zonacion longitudinala d'un grand flume tipic:

 Lo Naut-Orinoco - 286 quilomètres (178 mi) de long, de son cors superior entrò los rabeges Raudales de Guaharibos, travèrsa un paisatge montanhós dins una direccion nòrd-oèst
 L'Orinoco mejan - 805 quilomètres (500 mi) de long, devesit en dos sectors, que la primièr fa 515 quilomètres de long pren una direccion generala vèrs l'oèst entrò lo jonhent amb las ribièras Atabapo e Guaviare a San Fernando de Atabapo; lo segond s'escola cap al nòrd, sur aperaquí 290 quilomètres, long de la frontièra Veneçuèla-Colómbia, flanquejat dels dos costats par las resurgéncias graniticas occidentalas d l'escut guaianés qu'empachan la formacion d'una plana inondabla, entrò los rabeges d'Atures près del jonhent amb la ribièra Meta a Puerto Carreño
 L'Orinoco inferior - 959 quilomètres de long amb una ribièra ben desvolopada, raja dins la direccion nòrd-èst, dels rabeges d'Atures entrò Piacoa de cara a Barrancas
 Lo  Dèlta Amacuro - 200 quilomètres de long que s 'escampa dins lo golf de Paría e l'ocean Atlantic, un dèlta grandàs, qualque 22 500 km2 e 370 quilomètres al maximum.

Categoria:Aiga de Veneçuèla
Categoria:Aiga de Colómbia